Ameyîşî remazanî reyde zaf xidayan rê zî zem ame kerdene. Werdê arayî yê ke paşîve de hemwelatijan serf kenê, goreyê serra verê nêzdîyê nisbetê se ra se ci rê zem ame kerdene. Cayê ke vayayê ci hîna normalê de vayaya zeytûne 20, ê penîrî zî 30 lîra ra dest pêkena. Xurmayê ke yewa ci 3 lîra ra yena rotene ra hemwelatijî dûrî remenê.
Ameyîşî remazanî reyde hemwelatijî bazar û merkezanê rotişan de tewr zaf ver çarna ra xidayanê şitî û arayîyan. Xurmaya ke goştî reyde kewta hemberîye vayaya ci 80, ya zeytûne zî 39 lîra ya. Hemwelatijanê ke hêvî kerdêne ke ameyîşê remazanî reyde de vayaya xidayan ginena waro, bazar û cayanê rotişan da duştê vayayan de bîyî şaş û mendî. Hemwelatijan reaksîyon da û  vat,“Feqîran rê hertim Remazan o. Remazanî goş nêna zamî ser.”
